
Euroopa Parlament,
–	võttes arvesse Euroopa Liidu toimimise lepingu artikli 286 lõiget 2, mille alusel nõukogu konsulteeris Euroopa Parlamendiga (C10‑0109/2025),
–	võttes arvesse kodukorra artiklit 133,
–	võttes arvesse eelarvekontrollikomisjoni raportit (A10-0148/2025),
A.	arvestades, et 2. juuni 2025. aasta kirjas konsulteeris nõukogu Euroopa Parlamendiga Joëlle Elvingeri kontrollikoja liikmeks nimetamise küsimuses;
B.	arvestades, et eelarvekontrollikomisjon hindas Joëlle Elvingeri kvalifikatsiooni, pidades eelkõige silmas Euroopa Liidu toimimise lepingu artikli 286 lõikes 1 esitatud tingimusi; arvestades, et selle hindamise käigus sai parlamendikomisjon Joëlle Elvingerilt elulookirjelduse ja vastused talle saadetud kirjalikule küsimustikule;
C.	arvestades, et seejärel korraldas eelarvekontrollikomisjon 15. juulil 2025. aastal Joëlle Elvingeri kuulamise, kus kandidaat esines avasõnavõtuga ja vastas parlamendikomisjoni liikmete küsimustele;
1.	toetab nõukogu ettepanekut nimetada Joëlle Elvinger kontrollikoja liikmeks;
2.	teeb presidendile ülesandeks edastada käesolev otsus nõukogule ja teavitamise eesmärgil kontrollikojale ning Euroopa Liidu muudele institutsioonidele ja liikmesriikide kontrolliasutustele.

